MUNICIPIUL CRAIOVA

CONSILIUL LOCAL AL MUNICIPIULUI CRAIOVA


                                              HOTĂRÂREA NR. 151
privind repartizarea, în vederea închirierii, a unei  locuinţe destinate familiilor evacuate/în curs de evacuare din imobile naţionalizate, situată în municipiul Craiova, Calea Severinului, nr.30 A, bl.B05, sc.1, ap.19
Consiliul Local al Municipiului Craiova întrunit în şedinţa ordinară din  data de 30.04.2015;
Având în vedere raportul nr.60310/2015 întocmit de Direcţia Fond Locativ şi Control Asociaţii de Proprietari prin care se propune repartizarea, în vederea închirierii, a unei  locuinţe destinate familiilor evacuate/în curs de evacuare din imobile naţionalizate, situată în municipiul Craiova, Calea Severinului, nr.30 A, bl.B05, sc.1, ap.19 şi rapoartele comisiilor de specialitate ale Consiliului Local al Municipiului Craiova nr.127, 136, 137, 138 şi 139/2015;

În conformitate cu prevederile Ordonanţei de Urgenţă a Guvernului nr.68/2006 privind măsuri pentru dezvoltarea activităţii în domeniul construcţiilor de locuinţe prin programe la nivel naţional, Ordonanţei de Urgenţă a Guvernului nr.74/2007 privind asigurarea fondului de locuinţe sociale destinate chiriaşilor evacuaţi sau care urmează a fi evacuaţi din locuinţele retrocedate foştilor proprietari, aprobată prin Legea 84/2008, Ordonanţei de Urgenţă a Guvernului nr.57/2008 pentru modificarea Legii Locuinţei nr.114/1996 şi pentru modificarea şi completarea Ordonanţei de Urgenţă a Guvernului nr.74/2007, Ordonanţei de Urgenţă a Guvernului nr.40/1999 modificată prin Ordonanţa de Urgenţă a Guvernului nr.68/2006, Ordonanţei de Urgenţă a Guvernului nr.40/1999 aprobată prin Legea nr.241/2001, a Capitolului V Cod Civil – Titlul IX;

În temeiul art.36, alin.2, lit. d coroborat cu alin.6, lit. a, pct. 17, art.45 alin. 3, alin.61 alin.2 şi art.115, alin.1, lit.b din Legea nr.215/2001, republicată, privind administraţia publică locală;
HOTĂRĂŞTE:
Art.1. Se aprobă completarea fondului unic de locuinţe sociale, destinat închirierii persoanelor şi/sau familiilor evacuate sau care urmează a fi evacuate din locuinţe retrocedate în natură foştilor proprietari, cu unitatea locativă situată în municipiul Craiova, Calea Severinului, nr.30 A, bl.B05, sc.1, ap.19, compusă din 2 camere, în suprafaţă de 30,8 mp. şi dependinţe în suprafaţă de 27,10 mp.
Art.2. Se aprobă repartizarea, în vederea închirierii, către Turnescu Ion, a locuinţei prevăzută la art.1 din prezenta hotărâre.
Art.3.  Se stabileşte chiria lunară pentru locuinţa prevăzută la art.1 din prezenta hotărâre, în cuantum de 86,33 lei. 

Art.4. Se împuterniceşte Primarul Municipiului Craiova să încheie şi să semneze contractul de închiriere având ca obiect locuinţa prevăzută la art.1 din prezenta hotărâre.

Art.5. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Fond Locativ şi Control Asociaţii de Proprietari, Direcţia Economico-Financiară şi Turnescu Ion vor aduce la îndeplinire prevederile  prezentei hotărâri.

